《临江仙》
清代·陆求可

宦海浮沉多岁月，归来三径看松筠。东风何事苦辞人。

窥帘莺与燕，相对也酸辛。

种得牡丹根未老，教成歌舞曲初新。蝇名蜗利不沾身。

如何愁病里，虚度一年春。

作者简介：（1617—1679）明末清初江南淮安人，字咸一，号密庵。顺治十二年进士。授裕州知州，入为刑部员外郎，升福建提学佥事。在裕州时，减轻百姓负担。在刑部，慎辨案情，以免冤滥。